Virallinen lehti nro C 362 , 02/12/1996 s. 0112



A4-0300/96 Ehdotus Euroopan parlamentin ja neuvoston päätökseksi Euroopan yhteisön ympäristöä ja kestävää kehitystä koskevan poliittisen toimintaohjelman «Kohti kestävää kehitystä» tarkistuksesta (KOM(95)0647 - C4-0147/96 - 96/0027(COD)) Ehdotus hyväksyttiin seuraavin tarkistuksin: (Tarkistus 1) Johdanto-osan kuudes kappale >Alkuperäinen teksti> ohjelman hyväksymisen jälkeen on saavutettu useita kestävään kehitykseen liittyviä tuloksia, erityisesti kun Yhdistyneiden kansakuntien ympäristöä ja kestävää kehitystä käsittelevä konferenssi hyväksyi esityslista 21:n ja komissio hyväksyi valkoisen kirjan kasvusta, kilpailukyvystä ja työllisyydestä, >EP:n äänestyksessä hyväksytty teksti> ohjelman hyväksymisen jälkeen on saavutettu useita kestävään kehitykseen liittyviä tuloksia, erityisesti kun Yhdistyneiden kansakuntien ympäristöä ja kestävää kehitystä käsittelevä konferenssi hyväksyi esityslista 21:n ja komissio hyväksyi valkoisen kirjan kasvusta, kilpailukyvystä ja työllisyydestä, ja Helsingissä vuonna 1994 tehdyt sitoumukset, (Tarkistus 2) Johdanto-osan kuudes kappale a (uusi) >EP:n äänestyksessä hyväksytty teksti> tarkistuksessa on samalla tavoin otettava huomioon ne sitoumukset ja päätelmät, jotka on tehty eri kansainvälisissä ja valtioiden välisissä menettelyissä, esimerkiksi Euroopan ympäristöä käsitellyt ministerityöryhmä, mukaan lukien biologista ja maisemallista monimuotoisuutta koskeva yleiseurooppalainen strategia sekä Yhdistyneiden kansakuntien Euroopan talouskomission (UNECE) yleisohjeet ympäristöä koskevaan päätöksentekoon osallistumisesta, Kööpenhaminan huippukokous kestävyydestä ja tasapainosta (1995), Berliinin konferenssi ilmastonmuutoksista (1995) sekä Habitat II -konferenssi kaupunkiympäristöstä (1996), (Tarkistus 3) Johdanto-osan kuudes kappale b (uusi) >EP:n äänestyksessä hyväksytty teksti> yhteisön ympäristöpolitiikan (130 r artikla) tavoitteena on muun muassa ihmisten terveyden suojelu, (Tarkistus 4) Johdanto-osan seitsemäs kappale >Alkuperäinen teksti> Euroopan unionin laajentuminen kolmella uudella jäsenvaltiolla, Itävallalla, Suomella ja Ruotsilla, asettaa unionille uusia ympäristöhaasteita ja on tehnyt tarpeelliseksi yhteisön lainsäädännön tiettyjen ympäristöä koskevien säännösten tarkistamisen, >EP:n äänestyksessä hyväksytty teksti> Euroopan unionin laajentuminen kolmella uudella jäsenvaltiolla, Itävallalla, Suomella ja Ruotsilla, asettaa unionille uusia ympäristöhaasteita ja on tehnyt tarpeelliseksi yhteisön lainsäädännön tiettyjen ympäristöä koskevien säännösten tarkistamisen, tarkoituksena saavuttaa korkein mahdollinen ympäristönsuojelun taso EU:ssa 1.1.1999 mennessä, jotta uusien jäsenvaltioiden ei tarvitse alentaa ympäristönormejaan, (Tarkistus 5) Johdanto-osan kymmenes kappale >Alkuperäinen teksti> Euroopan ympäristötoimisto on 10 päivänä marraskuuta 1995 antanut ympäristön tilasta ajantasaistetun kertomuksen osana tarkistusprosessia, >EP:n äänestyksessä hyväksytty teksti> Euroopan ympäristötoimisto on 10 päivänä marraskuuta 1995 antanut ympäristön tilasta ajantasaistetun kertomuksen osana tarkistusprosessia, ja kertomuksesta kävi ilmi, että ilman lisätoimenpiteitä vuonna 1992 asetettuja vuotta 2000 koskevia päämääriä ei saavuteta seuraavien seitsemän tärkeän tavoitteen osalta: hiilidioksidipäästöjen vakiinnuttaminen, NOx- ja VOC-päästöjen vähentäminen 30 prosentilla, henkilöä kohti syntyvän yhdyskuntajätteen määrän vakiinnuttaminen, yli 65 dB(A):n melun määrän vakiinnuttaminen, pohjavedessä olevien torjunta- aineiden poistaminen vuoteen 2005 mennessä ja pohjavedessä olevien nitraattien poistaminen, (Tarkistus 6) Johdanto-osan kymmenes kappale a (uusi) >EP:n äänestyksessä hyväksytty teksti> vuoden 1995 ympäristöraportin mukaan yksi kymmenestä kasvilajista, 30 % lintulajeista, 30 % makean veden kalalajeista, 30 % matelijalajeista ja kaksi viidestä nisäkäslajista on EU:ssa vaarassa kuolla sukupuuttoon, (Tarkistus 7) Johdanto-osan neljästoista kappale a (uusi) >EP:n äänestyksessä hyväksytty teksti> on välttämätöntä ottaa käyttöön sitovampia yhteisön toimenpiteitä, joilla on kiinteät aikakehykset, jotta 5. ympäristöohjelma tehtäisiin uskottavammaksi, ja sen varmistamiseksi, että ensisijaiset tehtävät todella toteutetaan, (Tarkistus 13) Koko teksti >EP:n äänestyksessä hyväksytty teksti> Komission ehdotusta muutetaan siten, että sanat «ensisijaisia tehtäviä ovat:" korvataan sanalla «yhteisö:" (Tarkistus 14) 1 artiklan ensimmäinen kohta a (uusi) >EP:n äänestyksessä hyväksytty teksti> Vuotta 2000 varten vuonna 1992 asetettujen tavoitteiden saavuttamiseksi komission on ennen vuoden 1997 loppua esitettävä lisätoimenpide-ehdotuksia, jotka koskevat niitä tavoitteita, joiden saavuttaminen vuoteen 2000 mennessä on vaarassa jäädä toteutumatta. (Tarkistus 15) 1 artiklan toinen kohta >Alkuperäinen teksti> Prosessin nopeuttamiseksi ja ohjelman lähestymistavan tehokkaammaksi toteuttamiseksi yhteisö itse keskittyy viiteen ensisijaiseen aiheeseen ja viiteen muuhun aiheeseen, jotka antavat lisäpontta ohjelman toteuttamiselle. >EP:n äänestyksessä hyväksytty teksti> Prosessin nopeuttamiseksi ja ohjelman lähestymistavan tehokkaammaksi toteuttamiseksi yhteisö itse keskittyy viiteen ensisijaiseen aiheeseen, joihin liittyy täsmällinen aikataulu, ja viiteen muuhun aiheeseen, jotka antavat lisäpontta ohjelman toteuttamiselle. (Tarkistus 17) 2 artiklan 2.1. kohdan a alakohta >Alkuperäinen teksti> a) kehittää edelleen maatalousmarkkinoiden välineiden ja ympäristövaatimusten välisiä kytkentöjä noudattaen yhteisen maatalouspolitiikan uudistamisprosessia, jossa vähäisempi riippuvuus markkinahintatuesta korvataan suorilla tukitoimilla, jotka tarvittaessa voidaan kytkeä ympäristönäkökohtiin, sekä yhdentää paremmin markkinapolitiikka, maaseudun kehittäminen ja ympäristöpolitiikka. Näihin toimiin on sisällyttävä valvonta- ja raportointivelvoitteita, >EP:n äänestyksessä hyväksytty teksti> a) sisällyttää ympäristöseikat maatalouspolitiikan suunnitteluun ja ottaa käyttöön uusia kannustustoimia tiettyjen ympäristötavoitteiden saavuttamiseksi. Näihin toimiin on sisällyttävä valvonta- ja raportointivelvoitteita. Jatkokeskustelujen pohjaksi olisi arvioitava, missä laajuudessa tuotantoon liittyviin maksuihin kytketään muita ympäristöehtoja (niin kauan kuin nämä maksut jatkuvat). aa) Pyytää, että komissio aloittaa yhteisön maatalouspolitiikan uuden ja perusteellisen uudistuksen, joka on toteutettava viimeistään Keski- ja Itä-Euroopan maiden liittymisen yhteydessä; asteittain toteutettavalla uudistuksella varmistetaan EU:n maatalousrakenteiden ja toimintaohjelman tavoitteiden, mukaan lukien pohjaveden ja juomaveden suojelu, täysi yhteensopivuus; uudistuksella on varmistettava se, että tukitoimet tästä lähtien ensisijaisesti yhdistetään kestäviin viljelykeinoihin, (Tarkistus 19) 2 artiklan 2.1. kohdan c alakohta a (uusi) >EP:n äänestyksessä hyväksytty teksti> ca) edistää kestäviä, luontoa säästäviä kalastuskäytäntöjä ja ehkäistä ylikalastus, erityisesti nuorten kalojen pyytäminen eläinten rehuksi tai lämmitysöljyksi, (Tarkistus 20) 2 artiklan 2.1. kohdan d alakohta >Alkuperäinen teksti> d) kehittää edelleen yhdennettyä strategiaa torjunta-aineiden kestävän, luontoa säästävän käytön edistämiseksi, johon sisältyvät entistä yksityiskohtaisemmat säännökset torjunta-aineiden jakelusta ja myynnistä sekä vaarallisimpien torjunta-aineiden käytön rajoitukset ja korvaaminen muilla aineilla, >EP:n äänestyksessä hyväksytty teksti> d) varmistaa, että komissio viimeistään vuonna 1997 tekee ehdotuksen yhdennetyksi strategiaksi, jossa on tavoitteet ja määräajat torjunta-aineiden käytön vähentämiseksi ja johon sisältyy ehdotus yksityiskohtaisemmiksi säännöksiksi torjunta-aineiden jakelusta ja myynnistä sekä kiellettävien vaarallisimpien torjunta-aineiden käytön rajoitukset ja korvaaminen muilla aineilla. Ennaltaestävät toimenpiteet ja ympäristönäkökohdat ovat keskeisiä tällaista strategiaa laadittaessa. Strategiassa on jokaisen erillisen alan (maatalous, metsänhoito, puutarhanhoito) osalta vahvistettava tavoitteet torjunta-aineiden käytön vähentämiseksi, mielellään vaikuttavien aineiden käyttömäärinä ja -kertoina, (Tarkistus 27) 2 artiklan 2.2. kohdan c alakohta >Alkuperäinen teksti> c) kiristää edelleen maantieajoneuvojen ja lentokoneiden päästöjä ja melua sekä polttoaineen laatua koskevia säännöksiä, kehittää toimia henkilöautojen hiilidioksidipäästöjen vähentämiseksi ja vahvistaa ajoneuvojen tarkastusta ja kunnossapitoa koskevia yhteisön säännöksiä, >EP:n äänestyksessä hyväksytty teksti> c) kiristää edelleen maantieajoneuvojen ja lentokoneiden päästöjä ja melua sekä polttoaineen laatua koskevia säännöksiä, kehittää toimia henkilöautojen hiilidioksidipäästöjen vähentämiseksi vahvistamalla uusille ja maahantuoduille autoille vuoteen 2005 mennessä uusia keskimääräisiä tavoitteita, jotka ovat 3 litraa/100 km bensiinikäyttöisten autojen osalta ja 2,7 litraa/100 km dieselkäyttöisten autojen osalta, ja vahvistaa ajoneuvojen tarkastusta ja kunnossapitoa koskevia yhteisön säännöksiä ja määrällisesti ilmaistavissa olevia tavoitteita kaupunkien ilmanlaadun parantamiselle ja CO2-päästöjen vähentämiselle ja niiden saavuttamisen aikataulu, (Tarkistus 28) 2 artiklan 2.2. kohdan d alakohta >Alkuperäinen teksti> d) edistää kokemusten vaihtoa kestävistä, ympäristöä säästävistä liikennealoitteista paikallisten viranomaisten kesken. >EP:n äänestyksessä hyväksytty teksti> d) edistää kokemusten vaihtoa kestävistä, ympäristöä säästävistä liikennealoitteista paikallisten viranomaisten kesken, muun muassa esityslista 21:n mukaisia paikallisia toimintaohjelmia viranomaisten ja paikallisen väestön yhteistyön avulla. (Tarkistus 29) 2 artiklan 2.3. kohdan a alakohta >Alkuperäinen teksti> a) tukea energiaa säästävien tekniikoiden ja käytäntöjen kehitystä ja käyttöä, johon sisältyvät uusiutuvat energialähteet, rahoituksen sekä tietoisuuden herättämis- ja tiedotustoiminnan avulla ja kehittää arviointiperusteet tukijärjestelmien valvomiseksi, jotta voitaisiin poistaa tukimuodot, joilla on käänteinen vaikutus, >EP:n äänestyksessä hyväksytty teksti> a) tukea energiaa säästävien tekniikoiden ja käytäntöjen kehitystä ja käyttöä, johon sisältyvät uusiutuvat energialähteet energioiden yhdistelmäkäyttö ja energian ja lämmön yhdistetty tuotanto, rahoituksen sekä tietoisuuden herättämis- ja tiedotustoiminnan avulla ja kehittää EU:n toimintaohjelma, jotta viimeistään vuoteen 2000 mennessä poistettaisiin kaikki energia-alan tuet, jotka lisäävät energiankulutusta ja jotka estävät puhtaan teknologian käyttöönottoa, (Tarkistus 32) 2 artiklan 2.3. kohdan d alakohta >Alkuperäinen teksti> d) pyrkiä kehittämään yhteisölle vapaaehtoisten sopimusten järjestelmää kilpailusääntöjen mukaisesti. >EP:n äänestyksessä hyväksytty teksti> d) vahvistaa SAVE-, ALTENER-, THERMIE- ja JOULE -ohjelmien olemassa olevia toimenpiteitä sellaisen tavoitteen vahvistamiseksi, jonka mukaan energian perustuotantoa vähennetään vuosittain 3 prosenttia BKT-yksikköä kohden ja energian perustuotannon kestävien ja uusiutuvien energialähteiden osuutta lisätään vuosittain yhdellä prosentilla, >EP:n äänestyksessä hyväksytty teksti> - korostaa taloudellisia ohjauskeinoja, - tehdä työtä energiakulutuksen vähentämiseksi, - siirtää viimeistään vuonna 1999 50 prosenttia yhteisön fuusioenergiaa koskevan tutkimuksen rahoituksesta energiatehokkuutta ja kestäviä ja uusiutuvia energialähteitä koskevaan tutkimukseen, - laatia määräyksiä, joiden perusteella ydinmateriaalin kuljetuksista on tehtävä ympäristöarviointi, (Tarkistus 35) 2 artiklan 2.4. kohdan c alakohta >Alkuperäinen teksti> c) parantaa lainsäädäntöä teollisuuslaitosten aiheuttaman saastuttamisen yhdenmukaisen ja laajan valvonnan osalta ja kehittää integroitua saastumisen valvontaa täydentävä järjestelmä, jossa otetaan huomioon pienempien laitosten erityisongelmat, sekä rohkaista ulkoisten kustannusten parempaa integrointia, >EP:n äänestyksessä hyväksytty teksti> c) parantaa lainsäädäntöä teollisuuslaitosten aiheuttaman saastuttamisen yhdenmukaisen ja laajan valvonnan osalta ja kehittää parhaimman käytettävissä olevan tekniikan periaate huomioon ottaen integroitua saastumisen valvontaa täydentävä järjestelmä, jossa otetaan huomioon pienempien laitosten erityisongelmat, sekä rohkaista ulkoisten kustannusten parempaa integrointia taloudellisia suuntaviivoja käyttämällä ja ottaa käyttöön direktiivi Euroopan päästöjen rekisteristä USA:n mallin mukaisesti, >EP:n äänestyksessä hyväksytty teksti> ca) valmistella EU:n toimintaohjelma kaikkien teollisuuden päästöjen ja saasteiden vähentämistä tavoittelevien määräyksien toteuttamisen ja niiden seuraamuksien asettamisen varmistamiseksi ja periaatteen, jonka mukaan saastuttaja maksaa, paremman EU:n lainsäädäntöön sisällyttämisen, varmistamiseksi, mukaan lukien sellaisen lainsäädännön antaminen, joka kattaa koko EU:n ympäristövahinkojen korvausvastuun osalta, (Tarkistus 36) 2 artiklan 2.4. kohdan f alakohta a (uusi) >EP:n äänestyksessä hyväksytty teksti> fa) varmistaa, että ympäristölle ja terveydelle haitalliset luonnossa pysyvät orgaaniset yhdisteet (POP) asteittain poistetaan käytöstä ja kielletään, jos käytettävissä on ympäristön kannalta vaarattomia vaihtoehtoja, (Tarkistus 40) 2 artiklan 2.5. kohdan c alakohta >Alkuperäinen teksti> c) edistää innovatiivisten hyvien käytäntöjen toteuttamista matkailun kestävässä, ympäristöä säästävässä kehityksessä. >EP:n äänestyksessä hyväksytty teksti> c) edistää innovatiivisten hyvien käytäntöjen toteuttamista matkailun kestävässä kehityksessä soveltaen periaatteita «saastuttaja maksaa» ja «luonnonvarojen käyttäjä maksaa»; ca) varmistaa, että rakennerahastot tukevat matkailun kestäviä muotoja ja sitä, että tällä tavoin rahoitettavien hankkeiden on noudatettava ympäristövaikutusten arviointia, (Tarkistus 43) 3 artiklan 3.1. kohdan -a alakohta (uusi) >EP:n äänestyksessä hyväksytty teksti> -a ) ympäristökirjanpitoon, (Tarkistus 44) 3 artiklan 3.1. kohdan a alakohta >Alkuperäinen teksti> a) ympäristömaksuihin, >EP:n äänestyksessä hyväksytty teksti> a) viimeistään vuonna 1997 tehtäviin ehdotuksiin ympäristömaksujen ja -verojen uudistamisesta siten, että siirrytään työvoiman verotuksesta muiden voimavarojen ja saasteiden verotukseen kasvua, kilpailukykyä ja työllisyyttä koskevan valkoisen kirjan mukaisesti, (Tarkistus 45) 3 artiklan 3.1. kohdan c alakohta >Alkuperäinen teksti> c) vapaaehtoisiin sopimuksiin ympäristöalalla kilpailusääntöjen mukaisesti, >EP:n äänestyksessä hyväksytty teksti> c) vapaaehtoisiin sopimuksiin ympäristöalalla kilpailusääntöjen mukaisesti, jos tällaisten sopimusten avulla saadaan huomattavasti parempia tuloksia kuin muilla keinoin, ja siinä määrin kun kansalaiset ja asianosaiset kansalaisjärjestöt voivat osallistua niiden muotoilemiseen ja valvontaan; laiminlyönnit sopimusten noudattamisessa voivat johtaa seuraamuksiin, (Tarkistus 47) 3 artiklan 3.2. kohdan -a alakohta (uusi) >EP:n äänestyksessä hyväksytty teksti> -a . pyytää, että komissio tekee viimeistään vuonna 1997 ehdotuksen direktiiviksi ympäristövaikutusten arvioinnista yhteisön politiikkojen, suunnitelmien ja ohjelmien yhteydessä sekä komission ehdotuksia varten hankkeiksi, ohjelmiksi ja EU:n lainsäädännöksi, siellä missä se katsotaan tarpeelliseksi. (Tarkistus 48) 3 artiklan 3.2. kohdan c alakohta >Alkuperäinen teksti> c) vahvistaa standardoinnin merkitystä erityisesti sisällyttämällä ympäristönäkökohtia teollisuuden standardien laadintaan, >EP:n äänestyksessä hyväksytty teksti> c) vahvistaa standardoinnin ympäristöön liittyvää merkitystä erityisesti sisällyttämällä ympäristönäkökohtia teollisuuden standardien laadintaan sellaisen neuvoston päätöslauselman antamisen jälkeen, jossa määritellään kansalaisjärjestöjen ehdot, mukaan lukien se, kuinka kansalaisjärjestöjen osallistuminen menettelyyn voidaan varmistaa, ca) vahvistaa ympäristövaikutusten arviointia koskevat vaatimukset, jotka tulevaisuudessa ovat keskeinen osa standardeja koskevia CEN:in (ydinvoiman tutkimuskeskus) valtuuksia; komissio valmistelee viimeistään vuoden 1997 puoliväliin mennessä konkreettisen perustan sille, kuinka ympäristönäkökohdat on sisällytettävä CEN:in valtuuksiin tulevaisuudessa, (Tarkistus 50) 3 artiklan 3.2. kohdan e alakohta >Alkuperäinen teksti> e) tutkia, kuinka ympäristönäkökohdat voidaan sisällyttää entistä paremmin julkisia hankintoja koskevien yhteisön sääntöjen soveltamiseen ja turvata samalla rehellinen kilpailu. >EP:n äänestyksessä hyväksytty teksti> e) pyytää, että komissio tekee viimeistään vuonna 1997 konkreettisia ehdotuksia siitä, kuinka ympäristönäkökohdat voidaan sisällyttää entistä paremmin julkisia hankintoja koskeviin yhteisön sääntöihin olemassa olevien sääntöjen muuttamiseksi siten, että niissä nimenomaisesti suositaan ympäristöystävällisiä tarjouksia. (Tarkistus 53) 4 artiklan toisen kohdan -a alakohta (uusi) >EP:n äänestyksessä hyväksytty teksti> -a ) varmistaa yhteisön toimielinten avoimuus kaikilla tasoilla, (Tarkistus 56) 4 artiklan toisen kohdan b alakohta >Alkuperäinen teksti> b) tehostaa yhteisön lainsäädännön mukaisten raportointivaatimusten asemaa ja toteuttamista, >EP:n äänestyksessä hyväksytty teksti> b) pyytää, että komissio vahvistaa työskentelyään voimassa olevien yhteisön säädösten mukaisten jäsenvaltioiden raportointivelvollisuuksien noudattamisen valvomiseksi ja että komissio tehostaa perustettujen hallintokomiteoiden työskentelyä kyseisten velvollisuuksien muotoilua koskevien päätösten tekemiseksi, (Tarkistus 57) 4 artiklan toisen kohdan c alakohta >Alkuperäinen teksti> c) tehostaa yhteistyötä alan viranomaisten kesken, jotka ovat vastuussa lainsäädännön soveltamisesta ja täytäntöönpanosta, >EP:n äänestyksessä hyväksytty teksti> c) pyytää, että komissio tekee viimeistään vuonna 1997 ehdotuksia yhteistyön tehostamiseksi ja parantamiseksi jäsenvaltioiden niiden viranomaisten kanssa, jotka ovat vastuussa yhteisön ympäristölainsäädännön soveltamisesta ja täytäntöönpanosta; komission tällaisessa aloitteessa on oltava ehdotuksia siitä, kuinka avoimuutta voidaan lisätä yksittäisten jäsenvaltioiden valvonta- ja hallintotyöskentelyssä (mielellään laatimalla vuosittaisia kansallisia kertomuksia yhdenmukaistettujen suuntaviivojen mukaisesti); tällaisessa ehdotuksessa on myös oltava ehdotuksia yhteisen eurooppalaisen ympäristötarkastusviraston perustamiseksi tässä yhteydessä; komissio julkistaa samalla tavoin kuin kilpailu- ja sisämarkkina-alalla vuosittaisen ympäristöalan erityiskertomuksen täytäntöönpanotilanteesta jäsenvaltioissa ja yhteisön ympäristölainsäädännön noudattamisesta, (Tarkistus 59) 4 artiklan toisen kohdan e alakohta >Alkuperäinen teksti> e) harkita, voidaanko uuden lainsäädännön noudattamatta jättämisen vuoksi ottaa käyttöön pakotteita. >EP:n äänestyksessä hyväksytty teksti> e) pyytää, että komissio ehdottaa olemassa olevien säädösten muuttamista koskevien ehdotusten yhteydessä ja ehdotuksissa uusiksi ympäristösäädöksiksi määräyksiä, joissa jäsenvaltiot velvoitetaan säätämään kansallisia määräyksiä ympäristömääräysten noudattamisesta sekä seuraamuksista määräyksiä rikottaessa, ea) pyytää, että komissio varmistaa myös erityisesti perustamissopimuksen 155 artiklan mukaisen velvoitteensa mukaisesti, että perustamissopimusten noudattamatta jättämisen perusteella sovellettavia menettelyitä, mukaan lukien uhkasakon asettaminen 171 artiklan nojalla, noudatetaan tehokkaasti ja ilman turhia viivästyksiä, ja että ilmoitetaan Euroopan parlamentille ja neuvostolle edellä mainituista toimista. (Tarkistus 65) 5 artiklan toisen kohdan d alakohta a (uusi) >EP:n äänestyksessä hyväksytty teksti> da) kokoaa ja suuremmassa määrin levittää tietoja ympäristötilanteen vaikutuksista ihmisten terveyteen. (Tarkistus 66) 6 artiklan johdanto-osa >Alkuperäinen teksti> Yhteisö lujittaa asemaansa ympäristöön ja kestävään kehitykseen liittyvässä kansainvälisessä toiminnassa. Tämä merkitsee erityisesti sen yhteistyölähestymistavan vahvistamista Keski- ja Itä-Euroopan ja Välimeren alueen valtioiden kanssa, sen aseman vahvistamista esityslista 21:n mukaisissa ympäristöasioissa sekä kahdenvälisessä ja monenvälisessä kestävän kehityksen asioihin liittyvässä yhteistyössä. >EP:n äänestyksessä hyväksytty teksti> Tietoisena suurien ympäristöongelmien rajat ylittävästä luonteesta ja yhteisön hyvistä mahdollisuuksista toimia edelläkävijänä laadittaessa uutta kansainvälistä ympäristösäännöstöä yhteisö tiedostaa velvollisuutensa tehostaa toimintaansa ja toimia johtajana, erityisesti yhteisön tekemissä yleissopimuksissa ja pöytäkirjoissa olevien velvoitteiden osalta. Komissio varmistaa, että yhteisö ottaa johtoaseman työssä, joka tulevaisuudessa liittyy biodiversiteettiä ja ilmastoa koskeviin yleissopimuksiin, ja ottaa johtoaseman myös kansainvälisissä pyrkimyksissä saada aikaan maailmanlaajuisesti sitova luonnossa pysyviä orgaanisia yhdisteitä (POP) koskeva sääntelyjärjestelmä. (Tarkistus 67) 6 artiklan 6.1. kohdan a alakohta >Alkuperäinen teksti> a) kehittää edelleen laajaa lähestymistapaa ympäristöasioihin sen strategian mukaisesti, jolla valmistellaan Keski- ja Itä-Euroopan assosioituneiden valtioiden liittymistä Euroopan unioniin, >EP:n äänestyksessä hyväksytty teksti> a) kehittää edelleen laajaa lähestymistapaa ympäristöasioihin sen strategian mukaisesti, jolla valmistellaan Keski- ja Itä-Euroopan assosioituneiden valtioiden liittymistä Euroopan unioniin. Teknisen ja hallinnollisen yhteistyön ja taloudellisen tuen avulla, esimerkiksi perustamalla yksittäisiin maihin ympäristökeskuksia, yhteisö sitoutuu auttamaan hakijavaltioita saavuttamaan vähintään EU:n nykyisen ympäristönsuojelun taso. Tämä tapahtuu mm. antamalla etusija työlle, jossa valmistellaan ja toteutetaan eri valtioiden ympäristöä koskevia toimintasuunnitelmia mahdollisen liittymisen yhteydessä. (Tarkistus 73) 6 artiklan 6.3. kohdan f alakohta a (uusi) >EP:n äänestyksessä hyväksytty teksti> fa) osallistuu alueen ydinvoimaloiden (Ignalina, Pietari, Kuola) turvallisuuden parantamiseen, (Tarkistus 76) 6 artiklan 6.4. kohdan b alakohta >Alkuperäinen teksti> b) asettaa etusijalle kauppa- ja ympäristöongelmien monenväliset ratkaisut, kunnioittaa kaupan periaatteita ja edistää avoimuutta ympäristötoimenpiteiden, muun muassa ympäristöpolitiikan uusien välineiden, määrittelyssä ja toteuttamisessa. >EP:n äänestyksessä hyväksytty teksti> b) varmistaa, että WTO:n säännöt, määräykset ja menettelytavat, erityisesti sopimusten yhteydessä, ottavat täysin huomioon tarpeen pitää kiinni ympäristönsuojelun korkeasta tasosta erityisesti yleisten määräysten kohdalla. (Tarkistus 78) 7 artiklan ensimmäinen kohta >Alkuperäinen teksti> Yhteisö varmistaa, että sen ympäristöpolitiikka perustuu luotettaviin ja vertailukelpoisiin tietoihin, tilastoihin ja muuttujiin, perusteelliseen tieteelliseen tietoon sekä toiminnasta tai sen puutteesta aiheutuneiden kustannusten ja etujen arviointiin. >EP:n äänestyksessä hyväksytty teksti> Yhteisö varmistaa, että sen ympäristöpolitiikka perustuu luotettaviin ja vertailukelpoisiin tietoihin, tilastoihin ja muuttujiin, perusteelliseen tieteelliseen tietoon fysiikan ja sosiaalitieteiden alalla sekä toiminnasta tai sen puutteesta aiheutuneiden kustannusten ja etujen arviointiin. Euroopan ympäristötoimistolla on edelleen keskeinen rooli yhteisön ympäristökehityksen valvonnassa ja raportoinnissa. Yhteisö varmistaa, että ympäristötoimistoa hyödynnetään parhaalla mahdollisella tavalla, kun tässä päätöksessä käsiteltyjä politiikkoja laaditaan. Tätä silmällä pitäen yhteisö varmistaa myös, että toimisto ottaa tässä päätöksessä määritellyt tavoitteet ja painopisteet huomioon toimintaohjelmaansa laatiessaan ja erityisesti monivuotista toimintaohjelmaansa tarkistaessaan. (Tarkistus 81) 7 artiklan toisen kohdan e alakohta >Alkuperäinen teksti> e) kehittää valtion kirjanpidolle satelliittikirjanpito ensimmäisenä vaiheena kohti ympäristönäkökohtien integroimista kansallisiin tilikäsitteisiin ja -käytäntöihin. >EP:n äänestyksessä hyväksytty teksti> e) kehittää valtion kirjanpidolle satelliittikirjanpito ensimmäisenä vaiheena kohti ympäristönäkökohtien integroimista kansallisiin ja yhteisön tilikäsitteisiin ja -käytäntöihin, jotka edellyttävät vihreän BKT:n laatimista vuodelle 1999 viidennen toimintaohjelman mukaisesti. (Tarkistus 82) 8 artiklan ainoa kohta a, b ja c (uusi) >EP:n äänestyksessä hyväksytty teksti> Tässä yhteydessä komissio käynnistää työn, joka tähtää tuote-esitteen tai ympäristötuoteselosteen tapaisten tietojärjestelmien kehittämiseen, joilla varmistetaan, että elinkaaritiedot raaka-aineista, puolivalmisteista ja valmistuotteista tuodaan esiin koko tuotanto- ja jakeluketjun laajuudelta. Näiden tietojen tulee erityisesti olla julkisten yritysten, teollisuusyritysten ja vähittäiskauppojen sisäänostajien käytössä. Komission on kansainvälisessä yhteistyössä WTO:n ja ISO:n kanssa pyrittävä siihen, että tuotteen kaikkien jalostusvaiheiden kaikki ympäristötiedot voidaan esittää yhtenäisellä tavalla riippumatta tuotteen alkuperämaasta, siten että tuotteiden ympäristötiedot voivat saavuttaa kansainvälisen kilpailuparametrin aseman, mikä on teknologisen kehityksen edellytys. (Tarkistus 85) 11 artiklan 11.1. kohdan johdantokappale >Alkuperäinen teksti> 11.1. Ilmastonmuutoksen ja otsonikerroksen ohentumisen osalta erityisen huomion kohteena on: >EP:n äänestyksessä hyväksytty teksti> 11.1. Ilmastonmuutoksen ja otsonikerroksen ohentumisen osalta yhteisö pyrkii entistä enemmän vaikuttamaan siihen, että ilmastonmuutoksia koskevan yleissopimuksen tavoitteet saavutetaan, missä tarkoituksessa komissio käynnistää eri aloilla aloitteita, joissa erityisen huomion kohteena on: (Tarkistus 86) 11 artiklan 11.1. kohdan a alakohta >Alkuperäinen teksti> a) määrittää hiilidioksidin (CO2) ja muiden kasvihuonekaasujen vähentämistavoitteet vuosiksi 2005 ja 2010 ja määritellä politiikka ja toimenpiteet, jotka ovat tarpeen tavoitteiden toteutumiselle, >EP:n äänestyksessä hyväksytty teksti> a) toteuttaa ne CO2-päästöjen vakauttamistavoitteet vuoteen 2000 mennessä, joihin yhteisö sitoutui hyväksyessään 5. ympäristön toimintaohjelman, johon kuuluu hilidioksidipäästöjen (CO2) ja muiden kasvihuonekaasujen vähentämistavoitteiden määrittely vuosiksi 2005 ja 2010 sekä 2030, hiilidioksidille 20 % vähennys vuonna 2005, 30 % vähennys vuonna 2010 ja 50 % vähennys vuonna 2030 (vuoden 1990 tasoon verrattuna), ja määritellä politiikka ja toimenpiteet, jotka ovat tarpeen tavoitteiden toteutumiselle, (Tarkistus 87) 11 artiklan 11.1. kohdan b alakohta >Alkuperäinen teksti> b) lujittaa halogenoitujen kloorifluorihiilivetyjen (HCFC-yhdisteet) ja metyylibromidien sekä fluorihiilivetyjen (CFC-yhdisteet) ja halonien valvontatoimia sekä tehostaa tutkimusta, jonka tarkoitus on löytää sopivat korvikkeet mainituille aineille. >EP:n äänestyksessä hyväksytty teksti> b) otsonikerrosta tuhoavia aineita koskevaa EY:n asetusta on jatkuvasti tiukennettava siten, että nämä aineet poistetaan käytöstä mahdollisimman nopeasti sitä mukaa kuin teknisesti mahdollisia ja taloudellisesti kestäviä vaihtoehtoja kehitetään. Tätä linjaa on jatkettava tähtäämällä näiden aineiden lähes täydelliseen käytöstä poistamiseen vuoteen 2005 mennessä, ba) yhteisö ottaa välittömästi käyttöön lainsäädännön, joka tähtää metyylibromidin käytön puolittamiseen sekä aineen nopeaan käytöstä poistamiseen vuoteen 2001 mennessä. (Tarkistus 89) 11 artiklan 11.2. kohdan b alakohta >Alkuperäinen teksti> b) luoda tai muuttaa tiettyihin epäpuhtauksiin liittyviä laatutavoitteita ja kehittää yhteisiä menettelytapoja ilman laadun arvioimiseksi ja valvomiseksi. >EP:n äänestyksessä hyväksytty teksti> b) luoda tai muuttaa tiettyihin epäpuhtauksiin liittyviä laatutavoitteita, jotta varmistetaan, että ekosysteemien kannalta kriittisiä kuormituksia/tasoja ei ylitetä, ja kehittää yhteisiä menettelytapoja ilman laadun arvioimiseksi ja valvomiseksi. (Tarkistus 91) 11 artiklan 11.4. kohdan johdanto-osa >Alkuperäinen teksti> 11.4. Jätehuollon osalta yhteisö ajantasaistaa nykyisen jätestrategian vuoden 1989 jälkeen tapahtuneen kehityksen perusteella. Erityisen huomion kohteena on: >EP:n äänestyksessä hyväksytty teksti> 11.4. Jätehuollon osalta yhteisö ajantasaistaa nykyisen jätestrategian vuoden 1989 jälkeen tapahtuneen kehityksen perusteella ja toteuttaa yhteisön uuden jätestrategian seuraavaan tärkeysjärjestyksen perusteella: 1. Ennaltaehkäisy 2. Uusiokäyttö 3. Kierrätys / biokaasuksi muuntaminen / kompostointi 4. Polttaminen ja lämmön talteenotto 5. Kaatopaikka. Yhteisö: (Tarkistus 92) 11 artiklan 11.4. kohdan a alakohta a (uusi) >EP:n äänestyksessä hyväksytty teksti> aa) pyytää, että komissio esittää ennen vuoden 1997 loppua ehdotuksen jätehuolto-suunnitelmadirektiiviksi, joka perustuu jätehierarkiaan, tuottajien vastuullisuuteen, erilaisten jätteiden erotteluun ja läheisyysperiaatteeseen, (Tarkistus 93) 11 artiklan 11.4. kohdan a alakohta b (uusi) >EP:n äänestyksessä hyväksytty teksti> ab) pyytää, että komissio esittää ennen vuoden 1997 loppua ehdotuksen myrkyllisten jätteiden jätehuoltoa koskevaksi direktiiviksi, joka perustuu tuottajien vastuullisuuteen, vaarallisten jätteiden virtojen erotteluun, läheisyysperiaatteeseen sekä vaarallisille kemikaaleille määrättävään ympäristöveroon, jolla rahoitetaan vaarallisten jätteiden käsittelylaitokset, (Tarkistus 97) 11 artiklan 11.6. kohta >Alkuperäinen teksti> 11.6. Ympäristön suojelun ja monimuotoisuuden osalta yhteisö varmistaa muun politiikkansa toteuttamisen yhteydessä ympäristön suojeluun ja monimuotoisuuteen liittyvien näkökohtien täydellisen integroinnin. >EP:n äänestyksessä hyväksytty teksti> 11.6. Ympäristön suojelun ja monimuotoisuuden osalta yhteisö laatii strategian, joka tähtää säilyttämiseen ja kestävään käyttöön alakohtaisissa tai monialakohtaisissa suunnitelmissa, ohjelmissa ja poliitikoissa, ja varmistaa muun politiikkansa toteuttamisen yhteydessä ympäristön suojeluun ja monimuotoisuuteen liittyvien näkökohtien täydellisen integroinnin. Uusien uudistusten yhteydessä varmistetaan biodiversiteettiin kohdistuvien vaikutuksien arviointi, Nykyistä kesannointijärjestelmää laajennetaan tukitoimilla, joita voidaan käyttää luonnonsuojelualueiden perustamiseen sekä luonnontilaan palautettujen alueiden lukumäärän lisäämiseen. Elinympäristödirektiivin tiukan soveltamisen osalta komissio määrää ennen 1997 loppua Euroopan suojeltavien alueiden verkkoon, Natura 2000 mukaan lukien, kuuluvia suojavyöhykkeitä ja muuttokäytäviä koskevat vaatimukset. (Tarkistus 98) 11 artiklan 11.7. kohdan c alakohta >Alkuperäinen teksti> c) kehittää edelleen politiikkoja esityslista 21:n täydelliseksi huomioon ottamiseksi myrkyllisten kemikaalien korvaamiseksi tai vaiheittaiseksi käytöstä poistamiseksi, >EP:n äänestyksessä hyväksytty teksti> c) kehittää edelleen politiikkoja esityslista 21:n täydelliseksi huomioon ottamiseksi vaarallisten kemikaalien korvaamiseksi tai vaiheittaiseksi käytöstä poistamiseksi, mm. kehittämällä aloitteita, jotka tähtäävät kemikaalien luokitteluun ja merkintään, perustuen kokeista saatuihin tietoihin tai rakenteellisiin samankaltaisuuksiin olemassaolevia kemikaaleja koskevan asetuksen (EY) N:o 793/93 mukaisesti tarkoituksena niiden käytöstä poistaminen, ca) laatii toimintasuunnitelman tarkoituksena kiirehtiä EINECS-luettelossa olevien vaarallisten aineiden kokeita, (Tarkistus 99) 11 artiklan 11.7. kohdan d alakohta a (uusi) >EP:n äänestyksessä hyväksytty teksti> da) esittää ehdotus EU:n määräysten mukauttamisesta siten, että ne täyttävät Itävallan, Ruotsin ja Suomen jäsenyysneuvottelujen yhteydessä esitetyn vaatimuksen poikkeuksista tapauksissa, joissa uusien jäsenvaltioiden säännökset ulottuvat EU:n säännöksiä pitemmälle. Tämä ehdotus on esitettävä ennen vuoden 1997 loppua. (Tarkistus 100) 11 artiklan 11.7. kohdan d alakohta b (uusi) >EP:n äänestyksessä hyväksytty teksti> db) varmistaa, että viidennen ympäristötoimintaohjelman mukaisesti toteutetaan positiivisia toimenpiteitä, jotta eläinkokeisiin käytettävien selkärankaisten eläinten määrää vähennetään vuoteen 2000 mennessä 50 prosentilla ja että eläinkokeisiin ja muihin tieteellisiin tarkoituksiin käytettävien selkärankaisten suojelusta tehdyn eurooppalaisen yleissopimuksen 34 artiklan 1 kohdan mukaisesti yhteisö sitoutuu antamaan vuosittain tilastotietoja eläinkokeista, erityisesti kädellisten käytöstä, pitäen lyhyen aikavälin tavoitteena villistä luonnosta vangittujen kädellisten käytön kieltämistä. (Tarkistus 101) 11 artiklan 11.7. kohdan d alakohta c (uusi) >EP:n äänestyksessä hyväksytty teksti> dc) komissio antaa ennen vuoden 1997 loppua ehdotuksen direktiiviluonnokseksi, joka koskee strategista jätehuoltosuunnitelmaa kaikelle radioaktiiviselle jätteelle läheisyysperiaatteen mukaisesti. (Tarkistus 102) 11 artikla a (uusi) >EP:n äänestyksessä hyväksytty teksti> 11 a artikla Kuudes ympäristötoimintaohjelma Kuudennen ympäristötoimintaohjelman valmistelut on aloitettava ajoissa, jotta Euroopan unionin toimielimet, jäsenvaltiot, etujärjestöt ja kansalaiset voivat keskustella asiasta perusteellisesti. Kestävän kehityksen kannalta välttämättömät toimet, jotka tämän ohjelman on sisällettävä, on esitettävä toteutettavina tavoitteina vuosille 2010 ja 2020. Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston päätökseksi Euroopan yhteisöä ympäristöä ja kestävää kehitystä koskevan poliittisen toimintaohjelman «Kohti kestävää kehitystä» tarkistuksesta (KOM(95)0647 - C4-0147/96 - 96/0027(COD)) (Yhteispäätösmenettely: ensimmäinen käsittely) Euroopan parlamentti, joka - ottaa huomioon komission ehdotuksen parlamentille ja neuvostolle (KOM(95)0647 - 96/0027(COD)) ((EYVL C 140, 11.5.1996, s. 5)), - ottaa huomioon EY:n perustamissopimuksen 189 b artiklan 2 kohdan ja 130 s artiklan 3 kohdan, joiden mukaisesti komissio on antanut ehdotuksen parlamentille (C4-0147/96), - ottaa huomioon työjärjestyksensä 58 artiklan, - ottaa huomioon ympäristö-, terveys- ja kuluttajansuojavaliokunnan mietinnön sekä maataloutta ja maaseudun kehittämistä käsittelevän valiokunnan, tutkimusta, teknologista kehittämistä ja energia-asioita käsittelevän valiokunnan sekä liikenne- ja matkailuvaliokunnan lausunnot (A4-0300/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti; 4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta; 5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen; 6. Kehottaa puhemiestään välittämään tämän lausunnon neuvostolle ja komissiolle.